|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** | **Nr. GND/** |
|  | **(protokols Nr. ; .p.)** |

**Par Gulbenes novada pašvaldības 2025.gada 31.jūlija noteikumu Nr.\_\_**

**“Grozījumi Gulbenes novada pašvaldības 2023.gada 28.decembra noteikumos** **Nr.GND/IEK/2023/37 “Gulbenes novada Centrālās pārvaldes nolikums”” izdošanu**

Gulbenes novada pašvaldības dome 2023.gada 28.decembrī pieņēma lēmumu Nr.GND/2023/1285 “Par Gulbenes novada pašvaldības administrācijas nosaukuma maiņu un Gulbenes novada pašvaldības 2023.gada 28.decembra noteikumu “Gulbenes novada Centrālās pārvaldes nolikums” izdošanu” (protokols Nr. 20; 76.p.). Atbilstoši šim lēmumam tika izdots Gulbenes novada pašvaldības iekšējais normatīvais akts - 2023.gada 28.decembra noteikumi Nr.GND/IEK/2023/37 “Gulbenes novada Centrālās pārvaldes nolikums” (turpmāk – Nolikums), kas reglamentē Gulbenes novada Centrālās pārvaldes darbības pamatjautājumus, cita starpā iestādes struktūrā paredzot atsevišķu speciālistu institūtu (vecākais komunikāciju speciālists, mārketinga un komunikācijas vadītājs, domes priekšsēdētāja padomnieks attīstības, projektu un būvniecības jautājumos).

Ņemot vērā Gulbenes novada pašvaldības domes priekšsēdētāja priekšlikumu par atsevišķā speciālista - Gulbenes novada pašvaldības domes priekšsēdētāja padomnieka attīstības, projektu un būvniecības jautājumos, amata likvidāciju, nepieciešams veikt atbilstošus grozījumus Nolikumā.

Pašvaldību likuma 17.panta trešās daļa 6.punkts nosaka, ka pašvaldības domes priekšsēdētājs ierosina jautājumu izskatīšanu pašvaldības domē un tās komitejās. Papildus minētajam Pašvaldību likuma 10.panta pirmās daļas 8.punkts paredz, ka pašvaldības dome ir tiesīga izlemt ikvienu pašvaldības kompetences jautājumu, tajā skaitā izdodot pašvaldības institūciju nolikumus, savukārt Valsts pārvaldes iekārtas likuma 28.pants nosaka, ka atvasinātas publiskas personas orgāns, izveidojot pastarpinātās pārvaldes iestādi, izdod iestādes nolikumu.

Ņemot vērā minēto un pamatojoties uz Pašvaldību likuma 10.panta pirmās daļas 8.punktu, 17.panta trešās daļa 6.punktu un Valsts pārvaldes iekārtas likuma 28.pantu, kā arī Finanšu komitejas ieteikumu, atklāti balsojot: PAR –\_\_; PRET – \_\_; ATTURAS – \_\_, Gulbenes novada pašvaldības dome NOLEMJ:

1. IZDOT Gulbenes novada pašvaldības 2025.gada 31.jūlija noteikumus Nr.\_\_ “Grozījumi Gulbenes novada pašvaldības 2023.gada 28.decembra noteikumos Nr.GND/IEK/2023/37 “Gulbenes novada Centrālās pārvaldes nolikums””.
2. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minēto iekšējo normatīvo aktu triju darbdienu laikā pēc tā stāšanās spēkā publicēt Gulbenes novada pašvaldības tīmekļa vietnē [*www.gulbene.lv*](http://www.gulbene.lv).

Gulbenes novada pašvaldības domes priekšsēdētājs N.Mazūrs

|  |
| --- |
| Gulbenes_nov MB400 |
| **GULBENES NOVADA PAŠVALDĪBA** |
| Reģ.nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, e-pasts: dome@gulbene.lv, www.gulbene.lv  ­­­­­­­­­­­­­­­ |

**NOTEIKUMI**

Gulbenē

**2025.gada \_\_.\_\_\_\_\_\_\_\_\_ Nr.**

**Grozījumi Gulbenes novada pašvaldības 2023.gada 28.decembra noteikumos Nr.GND/IEK/2023/37 “Gulbenes novada Centrālās pārvaldes nolikums”**

Izdoti saskaņā ar Pašvaldību likuma

20.panta otro daļu un Valsts pārvaldes

iekārtas likuma 28.pantu

Izdarīt Gulbenes novada pašvaldības 2023.gada 28.decembra noteikumos Nr.GND/IEK/2023/37 “Gulbenes novada Centrālās pārvaldes nolikums” šādus grozījumus:

1. Svītrot 10.7. apakšpunktā vārdus “Domes priekšsēdētāja padomnieks attīstības, projektu un būvniecības jautājumos”.
2. Svītrot 16.punktu.

Gulbenes novada pašvaldības domes priekšsēdētājs N.Mazūrs